በጃፓን ስድስት ነጥብ አንድ በሬክተር ያስመዘገበ የመሬት መንቀጥቀጥ ደረሰ
በጃፓን ኦሳካ ግዛት የተከሰተው የመሬት መንቀጥቀጥ የሶስት ሰወችን ህይወት ከመቅጠፉ ባለፈ የንብረት ጉዳት ማድረሱም  ተገለጸ፡፡በተደጋጋሚ ተፈጥሯዊ አደጋዎችን የምታስተናግደው ሩቅ ምስራቃዊቷ ጃፓን አሁንም ከባድ የሚባል የመሬት መንቀጥቀጥ አደጋ አጋጥሟታል፡፡በሀገሪቱ በትልቅነቷና ደማቅነቷ በሁለተኛነት በምትጠቀሰው ኦሳካ ከተማ በሬክተር ስኬል ስድስት ነጥብ አንድ የተመዘገበበት የመሬት መንቀጥቀጥ ዛሬ በጧቱ መከሰቱን ነው ሮይተርስ የዘገበው፡፡በዚህ የመሬት መንቀጥቀጥ ክስተትም እስካሁን ሶስት ሰወች መሞታቸው የተጠቆመ ሲሆን በርካታ ቁጥር ያላቸው ሰወች ደግሞ መቁሰላቸውን ነው የተነገረው፡፡በኦሳካ በተፈጠረው የመሬት መንቀጥቀጥ ከሰወች ሞት ባለፈ ኢንዱስትሪዎች፣የከተማይቱ የውሀ መስመሮች የመንግስት መስሪያ ቤቶችና የሀገሪቱ ዜና ማሰራጫ ተቋም ኤን ኤች ኬ አገልግሎት እንዳይሰጡ ጉዳት ደርሶባቸዋል ነው የተባለው፡፡ጠቅላይ ሚኒስትር ሽንዙ አቤ ለሀገሪቱ ባለስልጣናት አደጋው በተፈጠረበት ቦታ ላይ ጉዳት የደረሰባቸውን ሰወች እርዳተታ እንዲደረግና ለነዋሪወች ደህንነት ቅድሚያ እንዲሰጥ ትዕዛዝ አስተላልፈዋል፡፡በኦሳካ የመሬት መንቀጥቀጥ ከሞቱት ሰወች ባለፍ 234 ሰወች ከባድ ጉዳት እንደደረሰባቸው የሀገሪቱ ቴሌቪዥን ጣቢያ ኤን ኤች ኬ አስታውቋል፡፡የቡድን 20 አባል ሀገራት ስብሰባን በሚቀጥለው አመት ታስተናግዳለች ተብላ ስትጠበቅ የነበረችው የኦሳካ ከተማ የተከሰተባት የመሬት መንቀጥቀጥ አደጋ በጥልቀጡ 13 ኪ.ሜ ጥልቀት እንደነበረው የሀገሪቱ ሜትሮሎጂካል ኤጀንሲ አስታውቋል፡፡በጃፓን ኦሳካ 6.1 ያስመዘገበው የመሬት መንቀጥቀጥ የሀገሪቱ መሀል ክፍል እና ኢንዱስትሪወች በብዛት የሚገኙበት በመሆኑ የተለያዩ ኢኮኖሚያዊ እንቅስቃሴወች እንዲቋረጡ አድርጓል ፡፡በአደጋው የከተማይቱ የኤሌክትሪክ አገልግሎት ሙሉ በሙሉ የተቋረጠ ሲሆን 170ሺህ የሚደርሱ የኢንዱስትሪ ባለቤቶች በስራቸው ላይ ተፅዕኖ እንዳደረሰባቸው ተናግረዋል፡፡የሀገሪቱ መንግስት አሁን ይህ ችግር አንደተፈታ እና ነዋሪወች ወደ እልት ተለእት ስራቸው እንዲመለሱ እያስታወቀ ነው የሚገኘው፡፤በሰሜናዊ ጃፓን የመሬት መንቀጥቀጥ የተለመደ ቢሆንም  ከዚህ ቀደም በ2ሺህ 11 በቁጥር ከፍተኛ የሚባለው 9.0 በሬክተርስኬል መመዝገቡና ከ18ሺህ በላይ ዜጎችን መቅጠፉን ዘገባው አስታውሷል ፡፡ 